cyanic-selkie/wikianc huggingface dataset:
Πρωτάθλημα καλαθοσφαίρισης Α1 εθνικής κατηγορίας γυναικών 2015-2016
Τελικοί (Δ' Φάση)
Νικήτρια της σειράς των Μεγάλων Τελικών θεωρήθηκε η ομάδα που πρώτη συγκέντρωσε τέσσερις νίκες (όπως ίσχυε την προ-προηγούμενη χρονιά) επί της αντιπάλου της μεταφέροντας τις νίκες και ήττες της κανονικής περιόδου. Στη σειρά των τελικών, ο Ολυμπιακός Πειραιώς επιβεβαίωσε την κυριαρχία του για τη χρονιά αυτή, ζευγαρώντας τα τρόπαιά του, εφόσον κατέκτησε και το Κύπελλο Ελλάδος. Στην κανονική περίοδο η ομάδα του Πειραιά μετρούσε δύο νίκες απέναντι στον Παναθηναϊκό. Οι δύο ομάδες αναμετρήθηκαν αρχικά στο Κλειστό «Μάκης Λιούγκας» στη Γλυφάδα, όπου ο Ολυμπιακός έκανε το πρώτο του βήμα για την κατάκτηση του πρώτου νταμπλ της ιστορίας του νικώντας με σκορ 74-37. Στο Κλειστό της Λεωφόρου ο Παναθηναϊκός απέτυχε να κερδίσει το χαμένο έδαφος αφήνοντας τις «ερυθρόλευκες» να κατακτήσουν (με σκορ 38-50) τον τίτλο του Πρωταθλητή Ελλάδος για την περίοδο 2015-16.
{| style="width:100%;"
Τελική Κατάταξη
Το Πρωτάθλημα Ελλάδος για την περίοδο 2015-16 κατέκτησε για πρώτη φορά στην ιστορία του ο Ολυμπιακός Σ.Φ. Πειραιώς. Δεδομένου ό,τι το νεοσύστατο τμήμα των «ερυθρολεύκων» προήλθε από απορρόφηση της Α.Ε. Σουρμένων-Ελληνικού, ουσιαστικά αποτελεί το τρίτο συνεχόμενο νταμπλ για το βασικό κορμό των αθλητριών της ομάδας. Η κατάκτηση του τροπαίου επήλθε χωρίς να υποστεί ο Ολυμπιακός καμία ήττα, ενώ την ίδια χρονιά σφράγισε την κυριαρχία του κατακτώντας και το Κύπελλο Ελλάδος.
Τα Play-Offs έφεραν μία αλλαγή στην τελική κατάταξη, με τον Αθηναϊκό να σκαρφαλώνει στην 3η θέση πάνω από τον Π.Α.Ο.Κ. που είχε εξασφαλίσει τη θέση αυτή στην κανονική περίοδο.
Τον υποβιβασμό στην Α2 Εθνική γνώρισαν ο Ιπποκράτης Κω, ο οποίος αντιμετώπισε σοβαρά διοικητικά και οικονομικά προβλήματα στη διάρκεια της χρονιάς, και ο Άρης Πετρούπολης, ο οποίος δεν σημείωσε καμία νίκη.
Εξωτερικοί σύνδεσμοι
2015 2016 Πρωταθλημα Ελλαδος Α1 Γυναικών 2015 2016 Πρωταθλημα Ελλαδος Α1 Γυναικών 2015 2016
Μαθήματα Ενηλικίωσης
Μαθήματα Ενηλικίωσης (αγγλικά: The Sessions) είναι δραματική ταινία, παραγωγής 2012, σε σκηνοθεσία και σενάριο του Μπεν Λιούιν. Είναι βασισμένη σε ένα δοκίμιο του Μαρκ Ο' Μπράιεν, ενός ποιητή που είναι παράλυτος από τη μέση και κάτω εξαιτίας της πολιομυελίτιδας, ο οποίος προσλαμβάνει μια επαγγελματία θεραπεύτρια του σεξ για να χάσει την παρθενιά του. Πρωταγωνιστούν οι Τζον Χοκς, Έλεν Χαντ και Γουίλιαμ Χ. Μέισι.
Η πρεμιέρα της ταινίας πραγματοποιήθηκε στο Φεστιβάλ Κινηματογράφου Σάντανς το 2012 όπου και έλαβε το Βραβείο Κοινού και το Ειδικό Βραβείο Κριτικής Επιτροπής για τη συνολική ερμηνεία του καστ. Η Fox Searchlight Pictures αγόρασε τα δικαιώματα διανομής και κυκλοφόρησε την ταινία στις 16 Νοεμβρίου 2012. Απέσπασε εξαιρετικά σχόλια από τους κριτικούς και έλαβε δύο υποψηφιότητες για Χρυσή Σφαίρα και μία υποψηφιότητα για Όσκαρ στην κατηγορία Β' Γυναικείου Ρόλου για την ερμηνεία της Έλεν Χαντ.
Πλοκή
Βασισμένη σε αληθινή ιστορία, η ταινία αφηγείται τη ζωή του ποιητή Μαρκ Ο' Μπράιεν, ο οποίος είχε προσβληθεί με πολιομυελίτιδα όταν ήταν έξι ετών. Από τότε ζει ξαπλωμένος σε ένα κρεβάτι και για να μπορέσει να αναπνεύσει χρειάζεται τη βοήθεια ενός μηχανήματος. Ο Ο' Μπράιεν δεν μπορεί να κινηθεί καθόλου, παρά μόνο να κουνάει το κεφάλι του και να χαμογελάει. Παρά τα δύσκολα προβλήματα που αντιμετωπίζει, ξεπερνά σημαντικές δυσκολίες καθώς και διάφορες στατιστικές περί προσδόκιμου ζωής. Μια μέρα αποφασίζει να χάσει την παρθενιά του. Αφού συμβουλευτεί τον Πάτερ Μπρένταν, έρχεται σε επαφή με την Σέριλ Κόεν Γκριν, μια επαγγελματία σεξουαλική θεραπεύτρια.
Ιστορία
Ο Μαρκ Ο' Μπράιεν ήταν δημοσιογράφος και ποιητής, παράλυτος από τη μέση και κάτω εξαιτίας της πολιομυελίτιδας από την παιδική του ηλικία. Ο Ο' Μπράιεν ανέπνεε με τη βοήθεια μηχανήματος σχεδόν όλη του ζωή. Στην ηλικία των 38, προσέλαβε μια επαγγελματία θεραπεύτρια του σεξ, τη Σέριλ Κόεν Γκριν να τον βοηθήσει να χάσει την παρθενιά του.
Η ταινία είναι βασισμένη στο δοκίμιο που έγραψε ο Ο' Μπράιεν σχετικά με τις εμπειρίες του με την Γκριν, "On Seeing a Sex Surrogate", το οποίο δημοσιεύτηκε στο περιοδικό The Sun το 1990. Η ζωή του Ο' Μπράιεν έγινε ντοκιμαντέρ μικρού μήκους το 1996 με τίτλο [Breathing Lessons: The Life and Work of Mark O'Brie σε σκηνοθεσία της Τζέσικα Γιου, το οποίο βραβεύτηκε με Όσκαρ Καλύτερου Ντοκιμαντέρ Μικρού Μήκους. Ο Ο' Μπράιεν έγραψε επίσης ένα βιβλίο για τη ζωή του, το How I Became a Human Being: A Disabled Man’s Quest for Independence, ωστόσο ούτε η ταινία ούτε το ντοκιμαντέρ βασίστηκαν σε αυτό.
Ο Μαρκ Ο' Μπράιεν πέθανε το 1999 στην ηλικία των 49.
Ανάπτυξη
Ο σεναριογράφος και σκηνοθέτης Μπεν Λιούιν, επιζήσαντας της πολιομυελίτιδας, πρωτοδιάβασε για τις εμπειρίες του Ο' Μπράιεν με τη θεραπεύτρια του σεξ στο ίντερνετ. Έψαχνε να βρει υλικό για το σεξ και τους ανάπηρους για μια κωμική σειρά και έπεσε τυχαία πάνω στο δοκίμιο του Ο' Μπράιεν. Ο Λιούιν δήλωσε "Αισθάνθηκα ότι αν έκανα στην ταινία αυτό που έκανε αυτός σε μένα με το γράψιμό του, τότε θα μπορούσα να δώσω κάτι πολύ δυναμικό". Ενώ έγραφε το σενάριο, ο Λιούιν άντλησε έμπνευση από τις δικές του εμπειρίες με την πολιομυελίτιδα και δούλεψε πολύ στενά με τη Σούζαν Φέρνμπαχ, τη σύντροφο του Ο' Μπράιεν τα τελευταία χρόνια της ζωής του και τη Σέριλ Κόεν Γκριν, τη θεραπεύτρια. Για να προσομοιώσει τη στάση του Ο' Μπράιεν, ο Τζον Χοκς χρησιμοποίησε ένα κομμάτι αφρολέξ μεγέθους μπάλας ποδοσφαίρου, το οποίο άπλωσε στην αριστερή πλευρά της πλάτης του για να λυγίσει τη σπονδυλική του στήλη. Κατά συνέπεια κάποια από τα όργανά του άρχισαν να μετακινούνται και ο χειροπρακτικός του, του είπε ότι η σπονδυλική του στήλη δεν έχει αρκετή κίνηση. Παρ' όλα αυτά, ο Χοκς είπε ότι είναι ένα λεπτό μόνο πόνου σε σύγκριση με αυτό που πολλά άτομα με ειδικές ανάγκες αντιμετωπίζουν λεπτό προς λεπτό.
Box office
Με προϋπολογισμό 1.000.000 δολάρια, η ταινία Μαθήματα Ενηλικίωσης έκανε άνοιγμα τριημέρου στην 29η θέση με 113.467 δολάρια. Συνολικά συγκέντρωσε 6 εκατομμύρια δολάρια στο αμερικανικό box office και 4,6 εκατομμύρια δολάρια στον υπόλοιπο κόσμο. Οι συνολικές εισπράξεις έφτασαν τα 10,6 εκατομμύρια δολάρια παγκοσμίως.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2012 Κατηγορία:Αγγλόφωνες ταινίες Κατηγορία:Αμερικανικές δραματικές ταινίες Κατηγορία:Αμερικανικές βιογραφικές ταινίες Κατηγορία:Ταινίες με θέμα τη σεξουαλικότητα Κατηγορία:Αμερικανικές ερωτικές ταινίες Κατηγορία:Ερωτικές αισθηματικές ταινίες Κατηγορία:Ερωτικές δραματικές ταινίες Κατηγορία:Ταινίες με θέμα την αναπηρία
2651 Κάρεν
Η Κάρεν (Karen) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,58. Ανακαλύφθηκε το 1949 από τον Νοτιοαφρικανό αγγλικής καταγωγής αστρονόμο Έρνεστ Λέοναρντ Τζόνσον, που παρατηρούσε από το Γιοχάνεσμπουργκ. Η Κάρεν πήρε το όνομά της από το βαφτιστικό όνομα των Κάρεν Μάγερ (Karen S. Mayer), γυναικαδελφής του Φ.Ν. Μπόουμαν, και Κάρεν Φραντς (Karen S. Franz), μιας φίλης της.
Φυσικά χαρακτηριστικά
Τα κυρίως φυσικά χαρακτηριστικά της Κάρεν είναι άγνωστα. Η Κάρεν περιστρέφεται γύρω από τον εαυτό της μία φορά κάθε 4,5 ως 8 ώρες περίπου.
Εξωτερικοί σύνδεσμοι
Καρεν
Καντόνι του Άπεντσελ Άουσερροντεν
Το καντόνι του Άπεντσελ Άουσερροντεν (, στα Αγγλικά μερικές φορές Appenzell Outer Rhodes) είναι καντόνι της Ελβετίας. Η έδρα της κυβέρνησης και του κοινοβουλίου είναι το Χεριζάου, ενώ οι δικαστικές αρχές εδρεύουν στο Τρόγκεν. Το Άπεντσελ Άουσερροντεν βρίσκεται στα βορειοανατολικά της Ελβετίας και συνορεύει με τα καντόνια του Σανκτ Γκάλεν και του Άπεντσελ Ίνερροντεν.
Ιστορία
Ο οικισμός στο Άπεντσελ ανάγεται στον 7ο και 8ο αιώνα δίπλα στον ποταμό Γκλατ. Το μοναστήρι του Σανκτ Γκάλεν είχε μεγάλη επιρροή στον πληθυσμό της περιοχής. Το 907 αναφέρεται για πρώτη φορά το Χεριζάου, ενώ το καντόνι Άπεντσελ (Appenzell: abbatis cella) ονομάστηκε έτσι για πρώτη φορά το 1071.
Πολιτική
Το Μέγα Συμβούλιο του καντονιού είναι το νομοθετικό σώμα. Αποτελείται από 140 έδρες, με τα μέλη του να εκλέγονται κάθε τέσσερα χρόνια. Οι τελευταίες εκλογές διενεργήθηκαν στις 18 Οκτωβρίου 2020.
Η σύνθεση της βουλής του καντονιού μετά τις εκλογές του 2007 είναι:
Landammann
Ο ανώτερος δικαστής (Landammann) είναι ο επικεφαλής του καντονιού. Από την 1η Ιουνίου 2019 στο αξίωμα υπηρετεί ο Άλφρεντ Στρίκερ.
Παραπομπές
Κατηγορία:Καντόνια της Ελβετίας Κατηγορία:Σελίδες με πηγές CS1 στα Γερμανικά (de)
Μαρία Μπεκατώρου
Η Μαρία Μπεκατώρου (11 Φεβρουαρίου 1974) είναι Ελληνίδα τηλεπαρουσιάστρια και ραδιοφωνική παραγωγός.
Καριέρα
Το 1992, σε ηλικία 18 ετών, ξεκίνησε να εργάζεται ως δημοσιογράφος στον τηλεοπτικό σταθμό του Γιώργου Καρατζαφέρη Telecity κάνοντας καλλιτεχνικό ρεπορτάζ άλλα και αρχισυνταξία σε διάφορες εκπομπές του σταθμού. Στις αρχές του 1993 πέρασε μπροστά από τις κάμερες αναλαμβάνοντας την παρουσίαση της ψυχαγωγικής εκπομπής Prestige, παίρνοντας συνεντεύξεις από διάφορους καλλιτέχνες.
Τον Σεπτέμβριο του 1993 αποδέχτηκε την πρόταση του Γιώργου Καρατζαφέρη αναλαμβάνοντας την παρουσίαση της πρωινής ψυχαγωγικής ζώνης του σταθμού, με την καθημερινή εκπομπή Χωρίς Ταμπού. Η εκπομπή, καθώς και η παρουσία της στη ζώνη αυτή, αποτέλεσε μία από τις μακροβιότερες συνεργασίες στην ιστορία της ελληνικής ιδιωτικής τηλεόρασης, καθώς παρέμεινε σε αυτή για 20 ολόκληρα χρόνια.
Στο Χωρίς Ταμπού η Μπεκατώρου φιλοξένησε στα μέσα της δεκαετίας του 1990 μερικούς από τους μεγαλύτερους τραγουδιστές της εγχώριας μουσικής βιομηχανίας, όπως ο Αντώνης Ρέμος, η Δέσποινα Βανδή, η Νατάσα Θεοδωρίδου, ο Γιάννης Πλούταρχος και άλλοι, αναλαμβάνοντας την παρουσίαση των πρώτων τους συνεργασιών και βημάτων στο τραγούδι. Λόγω του μειωμένου κοστολογίου της εκπομπής, η ίδια πέρα από το ρόλο της παρουσιάστριας χρειάστηκε για αρκετά χρόνια να αναλάβει τόσο την αρχισυνταξία άλλα και άλλα πόστα στην παραγωγή της εκπομπής, ενώ κατά διαστήματα η εκπομπή είχε αλλάξει παροδικά τον τίτλο της σε Κάθε Μέρα, Νέα Μέρα στις αρχές της δεκαετίας του 2000.
Τη σεζόν 2010-2011 αποδέχτηκε την πρόταση του Mega Channel συμμετέχοντας στον πρώτο κύκλο του διαγωνιστικού τραγουδιστικού show επωνύμων Just the 2 Of Us. Εκεί διαγωνίσθηκε μαζί με τον τραγουδιστή Χρήστο Χολίδη φτάνοντας μέχρι τον τελικό του show. Μετά την ολοκλήρωση του show υπέγραψε συμβόλαιο συνεργασίας με τον τηλεοπτικό σταθμό MEGA αναλαμβάνοντας την παρουσίαση του παιδικού show μαγειρικής Junior Master Chef, που προβλήθηκε τη σεζόν 2011-2012. Τον Ιούλιο του 2011, αποφασίστηκε και η ολοκλήρωση της πρωινής εκπομπής Χωρίς Ταμπού μετά από 18 χρόνια προβολής. Η Μπεκατώρου συνέχισε την συνεργασία της με τον σταθμό και την πρωινή ψυχαγωγική του ζώνη παρουσιάζοντας από τον Σεπτέμβριο του 2011 την εκπομπή Κάθε Μέρα, Νέα Μέρα. Στις αρχές του 2013 υπέγραψε συμβόλαιο συνεργασίας με τον τηλεοπτικό σταθμό ΑΝΤ1 για την Κυριακάτικο ψυχαγωγικό show Your Face Sounds Familiar. Τον Αύγουστο του 2013 υπέγραψε συμβόλαιο αποκλειστικής συνεργασίας με τον ΑΝΤ1 αποχωρώντας από το ΑΡΤ μετά από 21 χρόνια συνεργασίας.
Στη νέα της τηλεοπτική στέγη συνέχισε να παρουσιάζει το Your Face Sounds Familiar μέχρι και τον Ιούνιο του 2021. Από τον Οκτώβριο του 2013 μέχρι τον Ιούνιο του 2015, για δύο σεζόν, παρουσίασε μαζί με τον Γρηγόρη Αρναούτογλου και τον Δημήτρη Σταρόβα το talk show Τα Καρντάσιανς στη βραδινή ζώνη του σταθμού. Τον Μάιο του 2015 επέστρεψε στην πρωινή ζώνη αναλαμβάνοντας την παρουσίαση της εκπομπής Πρωινό Σου Κου, τα Σαββατοκύριακα. Τη σεζόν 2015-2016 συμπαρουσίασε την ίδια εκπομπή μαζί με τον Νίκο Μουτσινά. Την επόμενη σεζόν η εκπομπή άλλαξε τον τίτλο της σε Σου Κου ολοκληρώνοντας τον κύκλο της τον Ιούνιο του 2017.
Τον Σεπτέμβριο του 2017 ξεκίνησε να παρουσιάζει το τηλεπαιχνίδι Still Standing στο καθημερινό πρόγραμμα του ΑΝΤ1. Η εκπομπή σημείωσε επιτυχία και έτσι συνεχίστηκε μέχρι τον Ιούνιο του 2021 στην απογευματινή ζώνη του σταθμού, ενώ κατά τη διάρκεια των γιορτών προβαλλόταν special επεισόδια στην prime time ζώνη.
Τον Αύγουστο του 2021 υπέγραψε συμβόλαιο συνεργασίας με τον τηλεοπτικό σταθμό Mega Channel, δέκα χρόνια μετά την πρώτη της συνεργασία. Από τις 27 Δεκεμβρίου 2021 ξεκίνησε να παρουσιάζει το τηλεπαιχνίδι The Chase.
Προσωπική ζωή
Το καλοκαίρι του 1999, έγινε ζευγάρι με τον Αντώνη Αλεβιζόπουλο (νυν συνταξιούχο ιπτάμενο στρατιωτικό), με τον οποίο παντρεύτηκαν το 2007, με κουμπάρο τον Γιώργο Καρατζαφέρη.
Παραπομπές
Κατηγορία:Ελληνίδες τηλεπαρουσιάστριες
Μάχα Βαγιραλονγκόρν
Ο Μάχα Βαγιραλονγκόρν ή Ράμα Ι΄, είναι ο 10ος βασιλιάς της Ταϊλάνδης.
Παραπομπές
Κατηγορία:Βασιλείς της Ταϊλάνδης Κατηγορία:Ηγέτες εν ενεργεία
Ελληνική νοηματική γλώσσα
Η Ελληνική Νοηματική Γλώσσα (ΕΝΓ) είναι η φυσική γλώσσα της ελληνικής κοινότητας Κωφών. Είναι μια πλήρης γλώσσα, η οποία χρησιμοποιεί τα ίδια είδη γραμματικού μηχανισμού που υπάρχουν και στην προφορική γλώσσα.
Στις 19 Δεκεμβρίου 2013, η ΟΜΚΕ παρουσίασε τη Διακήρυξη για τη Συνταγματική Αναγνώριση της Ελληνικής Νοηματικής Γλώσσας, ενώ στις 19 Μαρτίου 2021 αποδόθηκε ο ελληνικός εθνικός ύμνος στην ΕΝΓ από μαθητές γυμνασίου και λυκείου
Ιστορική εξέλιξη
Η Ελληνική Νοηματική Γλώσσα αναγνωρίζεται ως πρώτη γλώσσα των κωφών και βαρήκοων μαθητών με τον νόμο 2817/2000, Από το 2000, σύμφωνα με τον προαναφερόμενο νόμο, αλλά και τον 3699/2008, η γνώση της Ελληνικής Νοηματικής Γλώσσας αποτελεί υποχρεωτικό προσόν για την πρόσληψη νέων επαγγελματιών στην εκπαίδευση κωφών μαθητών. Με τον Νόμο 4488/2017 (Άρθρο 65, παράγραφος 2) η Ελληνική Νοηματική Γλώσσα αναγνωρίζεται ως ισότιμη με την ελληνική γλώσσα. Επιπλέον, ο νόμος ορίζει ότι το κράτος λαμβάνει μέτρα για την προώθησή της, καθώς και για την κάλυψη όλων των αναγκών επικοινωνίας των κωφών και βαρήκοων πολιτών.
Πρόκειται για μια γλώσσα που μπορεί να αναλυθεί και να μελετηθεί μεμονωμένα. Η ιδιαιτερότητα της νοηματικής γλώσσας έγκειται στο ότι είναι οπτικοκινητική και όχι προφορική. Δεν εκφράζεται δηλαδή με τη φωνή όπως η ομιλούμενη αλλά με τη κίνηση και μορφή των χεριών, την έκφραση του προσώπου, τις κινήσεις του σώματος. Έχει τους δικούς της γραμματικούς και συντακτικούς κανόνες που τη διαφοροποιούν σε μεγάλο βαθμό από την ομιλούμενη. Η χρήση της νοηματικής αποτελεί βασική προϋπόθεση για την ένταξη οποιουδήποτε ατόμου στη κοινότητα των Κωφών, για την ένταξη στην οποία δεν έχει σημασία ο βαθμός ακουστικής απώλειας αλλά η γνώση της γλώσσας και ο σεβασμός της κουλτούρας των Κωφών.
Χρήση της γλώσσας
Η Ελληνική Νοηματική Γλώσσα δεν είναι διεθνής, όπως λανθασμένα πιστεύεται. Η κάθε χώρα αναπτύσσει τη δική της νοηματική γλώσσα με διαφορετικά κατά βάση νοήματα και διαφορετικό αλφάβητο. Υπάρχουν κοινά χαρακτηριστικά και πολλές διαφορές σε μορφολογικό επίπεδο. Παρόλα αυτά, οι Κωφοί διαφορετικών κρατών μπορούν να συνεννοούνται άνετα μέσω των Διεθνών Νοημάτων (International Sign), τα οποία είναι στην ουσία ένας κώδικας που εξυπηρετεί τις απλές καθημερινές ανάγκες επικοινωνίας. Όπως συμβαίνει και με τις ομιλούμενες γλώσσες, σε κάθε χώρα υπάρχουν και διάλεκτοι. Οι γλωσσολογικές έρευνες σε διάφορες νοηματικές γλώσσες έδειξαν ότι η κάθε νοηματική γλώσσα έχει συγκεκριμένη δομή και ανταποκρίνεται στα παγκόσμια κριτήρια (universals) των ανθρωπίνων γλωσσών. Αν και δεν υπάρχει επίσημη καταγραφή, οι χρήστες της ελληνικής νοηματικής γλώσσας στην Ελλάδα υπολογίζονται σε 40.600, έχοντας ραγδαία αυξητική τάση λόγω του μεγάλου ενδιαφέροντος για εκμάθηση της γλώσσας από ακούοντες. Η συνεχής αύξηση της διάδοσής της οφείλεται στην επίσημη ανακήρυξή της αλλά και στην προβολή ειδήσεων και εκπομπών από την Ελληνική τηλεόραση μέσω διερμηνείας, καθώς και συνεδριάσεων της Βουλής των Ελλήνων που προβάλλονται από τον τηλεοπτικό σταθμό της Βουλή - Τηλεόραση. Το Πρίσμα+, που ανήκε στο ραδιοτηλεοπτικό οργανισμό της ΕΡΤ, ήταν το πρώτο τηλεοπτικό κανάλι με διερμηνεία αλλά και υπότιτλους σε μεγάλο μέρος του τηλεοπτικού του προγράμματος.
Θα πρέπει να τονισθεί πως, η Ελληνική Νοηματική Γλώσσα χρησιμοποιείται στην Ελλάδα, αλλά δεν είναι αναπαράσταση της ομιλούμενης ελληνικής γλώσσας, όπως είναι η γραπτή γλώσσα και μπορεί να αποδώσει, όπως κάθε ξεχωριστή γλώσσα, οποιαδήποτε έκφραση της Ελληνικής ομιλούμενης γλώσσας συμπεριλαμβανομένης και της αργκό. Η χρησιμότητα της νοηματικής γλώσσας για τη διευκόλυνση της επικοινωνίας των κωφών τονίζεται και από τον Σωκράτη στο διάλογό του με τον Ερμογένη, στο έργο του Πλάτωνα «Κρατύλος». Ο Σωκράτης αναφέρει συγκεκριμένα: «αν δεν είχαμε φωνή και γλώσσα και όμως θέλαμε να παραστήσουμε τα πράγματα ο ένας στον άλλον, άραγε δε θα δοκιμάζαμε, καθώς το κάνουν τώρα οι κωφάλαλοι, να τους δείξουμε με τα χέρια και με το κεφάλι και με το άλλο σώμα;» (422e) Το εκπαιδευτικό υλικό που υπάρχει στην Ελληνική Νοηματική Γλώσσα είναι περιορισμένο. Από το 2010 παρατηρείται μια συνεχής αύξηση της παραγωγής προσβάσιμου εκπαιδευτικού υλικού σε ηλεκτρονική και έντυπη μορφή για κωφούς μαθητές. Το εκπαιδευτικό και γλωσσικό υλικό που αναπτύσσεται κυρίως από δημόσιους ερευνητικούς φορείς αφορά στη διδασκαλία της ΕΝΓ ως πρώτη γλώσσα, τη λεξικογράφηση της ΕΝΓ, την απόδοση έντυπου υλικού στην ΕΝΓ όπως και λογοτεχνικά κείμενα στην ΕΝΓ. Το υλικό αυτό διατίθεται δωρεάν μέσω του ιστότοπου του ΙΕΠ. Επίσης, διαθέσιμο πλέον είναι και το Ψηφιακό Αποθετήριο Ιστοριών στην Ελληνική Νοηματική Γλώσσα (ΕΝΓ) το οποίο παρέχει τη δυνατότητα εύρεσης νοημάτων σε όλα το βιντεοκείμενα για εκπαιδευτικούς και ερευνητικούς σκοπούς.
Εξωτερικοί σύνδεσμοι
Κατηγορία:Γλώσσες της Ελλάδας Κατηγορία:Νοηματικές γλώσσες
Λίιζι Ότερμα
Η Λίιζι Ότερμα (Liisi Oterma) (1915-2001) ήταν Φινλανδή αστρονόμος. Σπούδασε μαθηματικά και αστρoνομία στο Πανεπιστήμιο του Τούρκου, όπου συνεργάστηκε με τον Ούργιο Βάισαλα. Ήταν η πρώτη γuναίκα που πήρε διδακτορικό στη Φινλανδία.
Ανακάλυψε ή συνανακάλυψε αρκετούς κομήτες, συμπεριλαμβανομένων των περιοδικών κομητών 38P/Στέφαν-Ότερμα, 39P/Ότερμα και 139P/Βάισαλα-Ότερμα. Επίσης, πιστώνεται από το Κέντρο Μικρών Πλανητών (MPC) με την ανακάλυψη 54 αστεροειδών μεταξύ των ετών 1938 και 1953, και κατατάσσεται στην 153η θέση στο διάγραμμα ανάκτησης όλων των εποχών του MPC.
Παραπομπές
Οτερμα, Λιιζι
8323 Κριμιζής
thumb|Η τροχιά του 8323 Κριμιζή. Ο αστεροειδής 8323 Κριμιζής (1979 UH) είναι ένας αστεροειδής που βρίσκεται στην Κυρίως Ζώνη Αστεροειδών ανάμεσα στις τροχιές των πλανητών Άρη και Δία. Ονομάστηκε έτσι προς τιμή του Έλληνα αστροφυσικού Σταμάτη Κριμιζή.
Εξωτερικοί σύνδεσμοι
Κριμιζης
Γιουστίνα Στετσκόφσκα
Η Γιουστίνα Μάρια Στετσκόφσκα (πολωνικά: Justyna Maria Steczkowska) (γενν. 2 Αυγούστου 1972, Ζέσουφ) είναι Πολωνή τραγουδίστρια, τραγουδοποιός, φωτογράφος και ηθοποιός.
Βιογραφία
Μεγάλωσε σε μια μεγάλη και μουσικά προσκείμενη οικογένεια, όπου έχει πέντε αδερφές (Αγκάτα, Κριστίνα, Μαγκνταλένα, Μάρια και Τσετσίλια) και τρία αδέρφια (Πάεβου, Γιάτσεκ και Μάρτσιν) και έπαιζε βιολί σε ένα οικογενειακό συγκρότημα πριν γίνει σόλο τραγουδίστρια. Έχει φωνητικό εύρος τεσσάρων οκτάβων.
Η Στετσκόφσκα έγινε διάσημη όταν κέρδισε έναν διαγωνισμό τραγουδιού στο πρόγραμμα Szansa na sukces (Ευκαιρία για επιτυχία), ερμηνεύοντας το τραγούδι του Maanam «Buenos Aires». Αργότερα, εκπροσώπησε την Πολωνία στον Διαγωνισμό Τραγουδιού Eurovision του 1995 με το τραγούδι «Sama» (Μόνη), το οποίο κατετάγη 18ο. Μετά από μερικά CD με δικά της τραγούδια, κυκλοφόρησε το Alkimja, μια συλλογή εβραϊκών τραγουδιών με πολωνικούς στίχους. Έλαβε πολλά βραβεία, συμπεριλαμβανομένου ενός Βραβείου Φριντέρικ (Fryderyk) για το Καλύτερο Τραγούδι της Χρονιάς. Εμφανίστηκε σε δύο ταινίες: Billboard και Na koniec świata (Στο τέλος του κόσμου).
Πήρε μέρος στην πολωνική έκδοση του Dancing with the Stars (η 6η έκδοση) όπου ήρθε δεύτερη και ήταν συμπαρουσιάστρια του Dancing on Ice.
Το 2013, αποκαλύφθηκε ως μία από τις προπονήτριες στη δεύτερη σειρά του talent show The Voice of Poland.
HSBC
Η HSBC Holdings plc είναι βρετανική πολυεθνική εταιρεία τραπεζικών και χρηματοοικονομικών υπηρεσιών που εδρεύει στο Λονδίνο του Ηνωμένου Βασιλείου. Είναι η τέταρτη μεγαλύτερη τράπεζα του κόσμου με βάση το σύνολο του ενεργητικού, το οποίο είναι της τάξεως των 2,670 δις δολαρίων ΗΠΑ. Η HSBC έχει περίπου 6.000 γραφεία σε 71 χώρες και εδάφη σε ολόκληρη την Αφρική, την Ασία, την Ωκεανία, την Ευρώπη, τη Βόρεια Αμερική και τη Νότια Αμερική, και περίπου 60 εκατομμύρια πελάτες. Από το 2014, ήταν η έκτη μεγαλύτερη δημόσια εταιρεία στον κόσμο, σύμφωνα με ένα σύνθετο μέτρο από το περιοδικό Forbes.
Ιδρύθηκε στην παρούσα μορφή της, στο Λονδίνο το 1991, από τη «The Hongkong and Shanghai Banking Corporation Limited» ως μια νέα εταιρεία χαρτοφυλακίου του ομίλου. Οι απαρχές της τράπεζας βρίσκονται κυρίως στο Χονγκ Κονγκ και σε μικρότερο βαθμό στη Σαγκάη, όπου τα υποκαταστήματά της άνοιξαν για πρώτη φορά το 1865. Η επωνυμία HSBC προέρχεται από τα αρχικά της εταιρείας του Χονγκ Κονγκ και της Σαγκάης. Η εταιρεία ενσωματώθηκε για πρώτη φορά επίσημα το 1866. Η HSBC συνεχίζει να έχει τόσο το Ηνωμένο Βασίλειο όσο και το Χονγκ Κονγκ ως εγχώριες αγορές της.
Η HSBC οργανώνεται μέσα από τέσσερις επιχειρηματικούς ομίλους: Commercial Banking, Global Banking and Markets (επενδυτική τραπεζική), Retail Banking and Wealth Management και Global Private Banking.
Μέχρι το 2000
Η Τράπεζα "Hongkong and Shanghai" ιδρύθηκε από τον Thomas Sutherland στην τότε βρετανική αποικία του Βρετανικού Χονγκ Κονγκ στις 3 Μαρτίου του 1865 και στη Σαγκάη ένα μήνα αργότερα, επωφελήθηκε από την έναρξη διαπραγμάτευσης στην Κίνα, συμπεριλαμβανομένου του εμπορίου οπίου. Ενσωματώθηκε επίσημα ως "The Hongkong and Shanghai Banking Corporation" ύστερα από διάταγμα του Νομοθετικού Συμβουλίου του Χονγκ Κονγκ στις 14 Αυγούστου του 1866. Το 1980, η HSBC απέκτησε ποσοστό συμμετοχής 51% στη "Marine Midland Bank" με έδρα τις ΗΠΑ, το οποίο επεκτάθηκε σε πλήρη κυριότητα το 1987. Στις 6 Οκτωβρίου του 1989, μετονομάστηκε από το Νομοθετικό Συμβούλιο, με τροποποίηση του αρχικού του διατάγματος το 1929, στην "The Hongkong and Shanghai Banking Corporation Limited", και καταχωρήθηκε ως ρυθμιζόμενη τράπεζα στον τότε τραπεζικό επίτροπο της κυβέρνησης του Χονγκ Κονγκ.
Η "HSBC Holdings plc", αρχικά ενσωματωμένη στην Αγγλία και την Ουαλία, ήταν μια μη εμπορική, αδρανής εταιρεία-ράφι όταν ολοκλήρωσε τη μετατροπή της στις 25 Μαρτίου 1991 σε μητρική εταιρεία συμμετοχών στην Hongkong και τη Shanghai Banking Corporation Limited, τώρα ως θυγατρική, προετοιμάζεται να για την αγορά της βρετανικής τράπεζας Midland και την επικείμενη μεταβίβαση κυριαρχίας του Χονγκ Κονγκ στην Κίνα. Η απόκτηση της Midland Bank από την HSBC Holdings ολοκληρώθηκε το 1992 και έδωσε στην HSBC σημαντική παρουσία στην αγορά στο Ηνωμένο Βασίλειο. Στο πλαίσιο των προϋποθέσεων για την εξαγορά, η HSBC Holdings plc υποχρεώθηκε να μεταφέρει την παγκόσμια έδρα της από το Χονγκ Κονγκ στο Λονδίνο το 1993.
Οι μεγάλες εξαγορές στη Νότια Αμερική ξεκίνησαν με την αγορά του Banco Bamerindus της Βραζιλίας έναντι 1 δισεκατομμυρίου δολαρίων τον Μάρτιο του 1997 και την εξαγορά της Roberts SA de Inversiones της Αργεντινής έναντι 600 εκατομμυρίων δολαρίων τον Μάιο του 1997. Τον Μάιο του 1999, η HSBC επέκτεινε την παρουσία της στις Ηνωμένες Πολιτείες με την αγορά της Republic National Bank of New York έναντι 10,3 δισεκατομμυρίων δολαρίων.
2000 - 2010
Η επέκταση στην Ηπειρωτική Ευρώπη πραγματοποιήθηκε τον Απρίλιο του 2000 με την εξαγορά της "Crédit Commercial de France", μιας μεγάλης Γαλλικής τράπεζας έναντι 6,6 δισεκατομμυρίων λιρών. Τον Ιούλιο του 2001 η HSBC αγόρασε την Demirbank, μια χρεωκοπημένη Τουρκική τράπεζα. Τον Ιούλιο του 2002, ο Arthur Andersen ανακοίνωσε ότι η HSBC USA, Inc., μέσω μιας νέας θυγατρικής, την "Wealth and Tax Advisory Services USA Inc. (WTAS)", θα αγόραζε ένα μέρος της φορολογικής πρακτικής του Andersen. Το νέο "HSBC Private Client Services Group" θα εξυπηρετούσε τον πλούτο και τις φορολογικές συμβουλευτικές ανάγκες των ατόμων με υψηλή καθαρή αξία. Στη συνέχεια, τον Αύγουστο του 2002 η HSBC εξαγόρασε την Grupo Financiero Bital, SA de CV, την τρίτη μεγαλύτερη τράπεζα λιανικής του Μεξικού για 1,1 δισεκατομμύρια δολάρια.
Τον Νοέμβριο του 2002, η HSBC επεκτάθηκε περαιτέρω στις Ηνωμένες Πολιτείες. Υπό την προεδρία του John Bond, δαπάνησε 9 δισεκατομμύρια λίρες (15,5 δισεκατομμύρια δολάρια ΗΠΑ) για να αποκτήσει την Household Finance Corporation (HFC), εκδότη πιστωτικών καρτών των ΗΠΑ και δανειστή. Σε μια ιστορία εξωφύλλου του 2003, το The Banker έγραψε "όταν οι ιστορικοί των τραπεζών κοιτούν πίσω, μπορεί να συμπεράνουν ότι [ήταν] η συμφωνία της πρώτης δεκαετίας του 21ου αιώνα". Με το νέο όνομα HSBC Finance, το τμήμα ήταν ο δεύτερος μεγαλύτερος δανειστής subprime στις Ηνωμένες Πολιτείες.
Η νέα έδρα της HSBC Holdings στην 8 Canada Square, στο Λονδίνο άνοιξε επίσημα τον Απρίλιο του 2003.
Τον Σεπτέμβριο του 2003 η HSBC αγόρασε την Polski Kredyt Bank SA της Πολωνίας για 7,8 εκατομμύρια δολάρια. Τον Ιούνιο του 2004 η HSBC επεκτάθηκε στην Κίνα αγοράζοντας το 19,9% της Τράπεζας Επικοινωνιών της Σαγκάης. Στο Ηνωμένο Βασίλειο, η HSBC απέκτησε την Marks & Spencer Retail Financial Services Holdings Ltd έναντι 763 εκατομμυρίων λιρών τον Δεκέμβριο του 2004. Οι εξαγορές το 2005 περιελάμβαναν τη Metris Inc, εκδότρια πιστωτικών καρτών των ΗΠΑ έναντι 1,6 δισεκατομμυρίων δολαρίων τον Αύγουστο και το 70,1% της επενδυτικής τράπεζας Dar es Salaam του Ιράκ τον Οκτώβριο. Τον Απρίλιο του 2006, η HSBC αγόρασε τα 90 υποκαταστήματα στην Αργεντινή της Banca Nazionale del Lavoro για 155 εκατομμύρια δολάρια. Τον Δεκέμβριο του 2007 η HSBC εξαγόρασε την Κινεζική Τράπεζα στο Ταϊβάν. Τον Μάιο του 2008, η HSBC απέκτησε την IL&FS Investment, μια ινδική εταιρεία μεσιτείας λιανικής.
Το 2005, το περιοδικό Bloomberg Markets κατηγόρησε την HSBC για ξέπλυμα χρήματος για εμπόρους ναρκωτικών και κρατικούς χορηγούς τρομοκρατίας. Ο τότε διευθύνων σύμβουλος Stephen Green είπε ότι "Αυτή ήταν μια μοναδική και εντελώς ανεύθυνη επίθεση στις διεθνείς διαδικασίες συμμόρφωσης της τράπεζας", αλλά η επακόλουθη έρευνα έδειξε ότι ήταν ακριβής και απέδειξε ότι η τράπεζα εμπλέκεται στο ξέπλυμα χρήματος για το καρτέλ Sinaloa και σε όλο το Μεξικό.
Το 2007, η HSBC κατέγραψε τις συμμετοχές της σε ενυπόθηκα δάνεια που ανήκουν σε subprime εταιρίες, κατά 10,5 δισεκατομμύρια δολάρια, και έγινε η πρώτη μεγάλη τράπεζα που ανέφερε τις ζημίες της λόγω της ξεδιπλωμένης κρίσης υποθηκών ενδιάμεσων δανείων.
Σύμφωνα με το Bloomberg, "ή HSBC είναι μία από τις ισχυρότερες τράπεζες του κόσμου σε κάποια θέματα". Όταν η HM Treasury ζήτησε από όλες τις βρετανικές τράπεζες να αυξήσουν το κεφάλαιό τους τον Οκτώβριο του 2007, ο όμιλος μετέφερε 750 εκατομμύρια λίρες στο Λονδίνο μέσα σε λίγες ώρες και ανακοίνωσε ότι μόλις είχε δανείσει 4 δισεκατομμύρια λίρες σε άλλες βρετανικές τράπεζες.
Τον Μάρτιο του 2009, η HSBC ανακοίνωσε ότι θα κλείσει το δίκτυο καταστημάτων του κλάδου της HSBC Finance στις Ηνωμένες Πολιτείες, οδηγώντας σε σχεδόν 6.000 απώλειες θέσεων εργασίας και θα αφήσει μόνο τις δραστηριότητες πιστωτικών καρτών να συνεχίσουν να λειτουργούν. Ο πρόεδρος Stephen Green δήλωσε: "Η HSBC έχει τη φήμη ότι τα λέει όλα όπως είναι. Με όφελος εκ των υστέρων, αυτό είναι ένα απόκτημα που θα θέλαμε να μην είχαμε αναλάβει." Σύμφωνα με τον αναλυτή Κόλιν Μόρτον, «η εξαγορά αυτή ήταν μια απόλυτη καταστροφή». Σύμφωνα με τον αναλυτή Κόλιν Μόρτον, «η εξαγορά ήταν μια απόλυτη καταστροφή».
Τον Μάρτιο του 2009, ανακοίνωσε ότι είχε κέρδη 9,3 δισεκατομμυρίων δολαρίων των ΗΠΑ το 2008 και ανακοίνωσε μια έκδοση δικαιωμάτων αξίας 12,5 δισεκατομμυρίων λιρών (17,7 δισεκατομμύρια δολάρια ΗΠΑ, 138 δισεκατομμύρια δολάρια HK) για να μπορέσει να αγοράσει άλλες τράπεζες που αγωνίζονταν να επιβιώσουν. Ωστόσο, η αβεβαιότητα σχετικά με τις επιπτώσεις της έκδοσης δικαιωμάτων στους θεσμικούς επενδυτές προκάλεσε αστάθεια στο χρηματιστήριο του Χονγκ Κονγκ: στις 9 Μαρτίου του 2009 η τιμή της μετοχής της HSBC μειώθηκε κατά 24,14%, με 12 εκατομμύρια μετοχές να πωλούνται τα τελευταία δευτερόλεπτα της διαπραγμάτευσης.
Εξωτερικοί σύνδεσμοι
Κατηγορία:Επιχειρήσεις του Ηνωμένου Βασιλείου
Κωνσταντίνος Βαρουξής
Ο Κωνσταντίνος Βαρουξής ήταν Έλληνας δημοσιογράφος και εκδότης.
Βιογραφικά στοιχεία
Γεννήθηκε στον Πύργο και καταγόταν από παραδοσιακή οικογένεια δημοσιογράφων. Οι Βαρουξήδες ήταν κλάδος της οικογένειας Σπηλιωτόπουλου από τη Δημητσάνα, μέλη της οποίας είχαν αγωνιστής στην Επανάσταση του 1821. Το 1892 ίδρυσε την εβδομαδιαία εφημερίδα Η Αυγή. Το 1895 εξορίστηκε στη Λευκάδα γιατί θεωρήθηκε ότι με το άρθρο του Ο Βασιλεύς εξύβρισε τον Βασιλιά. Το 1898 έγινε η δίκη στο Κακουργιοδικείο της Λευκάδας και κρίθηκε αθώος. Το ίδιο έτος σταμάτησε την έκδοση της Αυγής ενώ το 1910 άρχισε να εκδίδει την εφημερίδα Η Ηλεία. Τελικά το 1915 σταμάτησε την έκδοσή της, την οποία ξανάρχισε ύστερα από μεγάλη απουσία το 1928. Σταμάτησε οριστικά το 1931.
Πηγές
Κατηγορία:Έλληνες δημοσιογράφοι Κατηγορία:Έλληνες εκδότες
Ντέιβιντ Γκωτιέ
Ο Ντέιβιντ Γκωτιέ  (David Gauthier) (γεν. 1932) είναι καναδοαμερικανός φιλόσοφος γνωστός για την νεο-Χομπεσιανή θεωρία ηθικής του κοινωνικού συμβολαίου όπως αναλύεται στο βιβλίο του  Ηθική μέσω Συμφωνίας (Morals by Agreement).
Βιογραφία
Ο Γκωτιέ γεννήθηκε στο Τορόντο το 1932 και σπούδασε στο Πανεπιστήμιο του Τορόντο (BA Hons, 1954), το Πανεπιστήμιο του Χάρβαρντ (AM, 1955), και το Πανεπιστήμιο της Οξφόρδης (Β. Phil, 1957?.. D. Phil, 1961). Το 1979 εξελέγη Μέλος της Βασιλικής Εταιρείας του Καναδά (FRSC).
Από το 1958 έως το 1980, ήταν μέλος του Τμήματος Φιλοσοφίας στο Πανεπιστήμιο του Τορόντο, όπου υπηρέτησε ως Πρόεδρος το διάστημα 1974 - 1979. Από το 1980, διετέλεσε μέλος του Τμήματος Φιλοσοφίας στο Πανεπιστήμιο του Πίτσμπουργκ, όπου τώρα είναι Ομότιμος Καθηγητής. Διετέλεσε Πρόεδρος το διάστημα 1983 - 1987, και διορίστηκε διακεκριμένος καθηγητής το 1986. Έχει διατελέσει Senior Research Fellow στο Κέντρο Φιλοσοφίας της Επιστήμης. Έχει εργαστεί ως επισκέπτης καθηγητής στα πανεπιστήμια UCLA, UC Berkeley, Princeton, UC Irvine, και το Πανεπιστήμιο του Waterloo. Ο Γκωτιέ είναι ο συντάκτης πολυάριθμων άρθρων, μερικά από τα πιο σημαντικά από τα οποία συλλέγονται στο Moral Dealing, και αρκετών βιβλίων, όπως Πρακτική Συλλογιστική, Η Λογική του Λεβιάθαν,  Ηθική μέσω Συμφωνίας, και Ρουσσώ: Κοινωνικός και Μοναχικός.
Το κύριο μη φιλοσοφικό ενδιαφέρον του, που προέκυψε από την παρατήρηση του τραμ σε νεαρή ηλικία, είναι αυτό που σήμερα ονομάζεται ελαφρύ τραίνο. Όταν ήταν πολύ νεότερος, ήταν υποψήφιος για εκλογή στην καναδική Βουλή των Κοινοτήτων, περιστασιακός αρθρογράφος εφημερίδων, και συγγραφέας σχετικά με τις δημόσιες υποθέσεις.
Αρκετοί από τους μαθητές του Γκωτιέ είναι τώρα σημαντικοί ηθικοί, πολιτικοί και νομικοί φιλόσοφοι στις Ηνωμένες Πολιτείες και τον Καναδά.
Ο αστεροειδής (15.911) Davidgauthier έχει πάρει το όνομά του.
Συμβολή στην πολιτική και ηθική φιλοσοφία
Ο Γκωτιέ αντιλαμβάνεται την αξία ως αντικείμενο των υποκειμενικών προτιμήσεων των ατόμων, και υποστηρίζει ότι οι ηθικοί περιορισμοί στην ευθεία μεγιστοποίηση χρησιμότητας αιτιολογούνται με βάση τη φρόνηση. Υποστηρίζει ότι είναι πιο φρόνιμο να εγκαταλειφθεί η ευθεία μεγιστοποίηση της χρησιμότητας και να υιοθετηθεί μια διάθεση που περιορίζει τη μεγιστοποίηση, σύμφωνα με την οποία κάποιος αποφασίζει να συνεργαστεί με όσους έχουν παρόμοια διάθεση και να εγκαταλείψει με τους υπόλοιπους (οι όροι συνεργασία και εγκατάλειψη αναφέρονται σε παίγνιο δίλημμα του φυλακισμένου). Με άλλα λόγια, οι ηθικοί περιορισμοί δικαιολογούνται διότι βελτιώνουν την χρησιμότητα όλων (όποια και αν είναι εξίσωση χρησιμότητας). Μια συνέπεια είναι ότι η καλή ηθική σκέψη είναι απλά μια εξυψωμένη και επιδέξια στρατηγική έκδοση του ορθολογισμού.
Παραπομπές
Κατηγορία:Αμερικανοί φιλόσοφοι Κατηγορία:Αμερικανοί συγγραφείς Κατηγορία:Καναδοί φιλόσοφοι Κατηγορία:Καναδοί συγγραφείς Κατηγορία:Καναδοί πανεπιστημιακοί Κατηγορία:Φιλόσοφοι του 20ού αιώνα Κατηγορία:Φιλόσοφοι του 21ου αιώνα
Α΄ κατηγορία ποδοσφαίρου ανδρών Κύπρου 1986-87
Η Α΄ κατηγορία ποδοσφαίρου ανδρών Κύπρου 1986-87 ήταν η 48η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε η Ομόνοια για 15η φορά στην ιστορία της.
Σύστημα διεξαγωγής
Στο πρωτάθλημα της Α΄ κατηγορίας 1986-87 συμμετείχαν 16 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι δύο τελευταίες ομάδες υποβιβάστηκαν στο πρωτάθλημα Β΄ κατηγορίας 1987-88.
Η πρωταθλήτρια ομάδα εξασφάλιζε τη συμμετοχή της στο Κύπελλο Πρωταθλητριών Ομάδων Ευρώπης 1987-88. Επιπλέον, η ομάδα που τερμάτισε στη δεύτερη θέση εξασφάλιζε τη συμμετοχή της στο Κύπελλο ΟΥΕΦΑ 1987-1988.
Αλλαγές σε σχέση με την προηγούμενη περίοδο
Σε σχέση με το πρωτάθλημα Α΄ κατηγορίας 1985-86, στο πρωτάθλημα της περιόδου 1986-87 συμμετείχαν οι δύο πρώτες ομάδες του πρωταθλήματος Β΄ κατηγορίας 1985-86 Εθνικός Άχνας και Ομόνοια Αραδίππου.
Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.
Βαθμολογία
Η τελική βαθμολογία του πρωταθλήματος ήταν:
Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά).
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:
Δείτε επίσης
Κατηγορία:Α΄ κατηγορία ποδοσφαίρου ανδρών Κύπρου Κατηγορία:Εγχώρια ποδοσφαιρικά πρωταθλήματα 1986-1987
Ζηνοδότιον (Μεσοποταμία)
Η πόλη Ζηνοδότιον (αλλιώς και Ζηνοδοτία) ήταν αρχαία ελληνική πόλη στην βορειοδυτική Μεσοποταμία (Μυγδονία).
Ιδρύθηκε από Μακεδόνες στρατιώτες (πιθανόν απομάχους) στα τέλη του 4ου αιώνα με αρχές 3ου αιώνα π.Χ. Την αναφέρουν ο Στέφανος ο Βυζάντιος και οι ιστορικοί Δίων Κάσσιος και Πλούταρχος. Από τον τελευταίο πληροφορούμαστε ότι ο Ρωμαίος στρατηγός Μάρκος Λικίνιος Κράσσος, όταν διέσχισε τον Ευφράτη ποταμό προκειμένου να αναμετρηθεί με τους Πάρθους (53 π.Χ.), κατέλαβε πολλές εντόπιες και ελληνικές πόλεις (οι περισσότερες παραδόθηκαν εκούσια). Τότε το Ζηνοδότιον το εξουσίαζε ο Έλληνας τύραννος Απολλώνιος. Οι Ρωμαίοι του Κράσσου κυρίευσαν την πόλη και τοποθέτησαν σε αυτήν ρωμαϊκή φρουρά, όπως έκαναν και με τις άλλες.
Άγνωστη ακόμη παραμένει και η τοποθεσία της ελληνιστικής πόλεως, η οποία διχάζεται μεταξύ των πόλεων Judaydat Khabur, ή του As Sabkha ή ακόμη καλύτερα του Tibni. Το μόνο σίγουρο ήταν ότι βρισκόταν ανατολικά του Νικηφορίου του Μεγάλου Αλεξάνδρου και νοτίως της Εδέσσης. Φαίνεται ότι εκεί το ελληνικό στοιχείο είχε σε μεγάλο βαθμό αφομοιωθεί από τους ντόπιους Αραμαίους (όπως υποστηρίζει ο καθηγητής Dr. Muhammad Shamsaddin Megalommatis), σε αντίθεση με το Νικηφόριον που δέχθηκε τον Κράσσο.
Πηγές
Κατηγορία:Αρχαίες πόλεις της Μεσοποταμίας
Χέλμουτ Μπέργκερ
Ο Χέλμουτ Μπέργκερ (29 Μαΐου 1944- 18 Μαΐου 2023) ήταν Αυστριακός ηθοποιός.
Βιογραφία
Γεννήθηκε το 1944 στο Σάλτσμπουργκ της Αυστρίας. Το πραγματικό του όνομα είναι Helmut Steinberger.
Είχε σχέση για 12 χρόνια (1964–1976) με τον σκηνοθέτη Λουκίνο Βισκόντι και πρωταγωνίστησε σε αρκετές από τις ταινίες του. Στη συνέχεια είχε σχέση με την Μπιάνκα Τζάγκερ και τη Μαρίζα Μπέρενσον.
Γνώρισε μεγάλη επαγγελματική επιτυχία τις δεκαετίες του '60 και του '70, η μετέπειτα πορεία όμως δεν ήταν ανάλογη. Ο Μπέργκερ έπαιξε σε διάφορες τηλεοπτικές σειρές, μεταξύ αυτών και η Δυναστεία, αλλά στη συνέχεια ήρθε η πτώση του. Τα τελευταία χρόνια είχε κάνει καταχρήσεις και ναρκωτικά, είχε μείνει με ελάχιστα χρήματα και είχε πάρει μέρος σε ριάλιτι.
Το 1998 δημοσίευσε την αυτοβιογραφία του με τον τίτλο Ich (Εγώ).
Απεβίωσε στις 18 Μαΐου 2023.
Παραπομπές
Κατηγορία:Αυστριακοί ηθοποιοί Κατηγορία:ΛΟΑΤ πρόσωπα από την Αυστρία
Γκόραν Τούφεγκτζιτς
Ο Γκόραν Τούφεγκτζιτς (Σερβικά: Горан Туфегџић), είναι Σέρβος προπονητής και τέως παίκτης ποδοσφαίρου. Γεννήθηκε στο Πόζαρεβατς, της Δημοκρατίας της Σερβίας. Είναι επί του παρόντος προπονητής της εθνικής ομάδας του Κουβέιτ.
Παραπομπές
Κατηγορία:Σέρβοι προπονητές ποδοσφαίρου
Ελληνικές βουλευτικές εκλογές 1912
Την Δευτέρα 12 Μαρτίου 1912 πραγματοποιήθηκαν από την κυβέρνηση Ελευθερίου Βενιζέλου εκλογές για την ανάδειξη των βουλευτών της ΙΘ΄ κοινοβουλευτικής περιόδου. Νικητής των εκλογών αναδείχτηκε το κυβερνών κόμμα των Φιλελευθέρων καταλαμβάνοντας τις 146 από τις συνολικά 181 έδρες του Κοινοβουλίου.
Οι εκλογές προκηρύχθηκαν λόγω της περάτωσης του έργου της προηγούμενης Αναθεωρητικής Βουλής (Σύνταγμα 1910) και της επιθυμίας του Ελευθέριου Βενιζέλου να αναμετρηθεί εκλογικά με τους αντιπάλους του (οι οποίοι δεν είχαν συμμετάσχει στις προηγούμενες εκλογές.
Την ίδια ημέρα με την Ελλάδα, βουλευτικές εκλογές διεξάγονταν και στην Κρήτη, με σκοπό οι 69 βουλευτές (46 παλαιοκομματικοί, 23 φιλελεύθεροι) που εκλέχθηκαν να εκπροσωπήσουν το νησί στο ελληνικό κοινοβούλιο. Ωστόσο οι Κρήτες βουλευτές συνάντησαν την άρνηση του Ελευθερίου Βενιζέλου να τους δεχθεί, θεωρώντας πως μόνο ένας απευκταίος (εκείνη την περίοδο) ελληνοτουρκικός πόλεμος θα μπορούσε να εξασφαλίσει την ένωση του νησιού με την Ελλάδα, και κατά συνέπεια την αποδοχή των Κρητών βουλευτών στο Κοινοβούλιο.
Ωστόσο σε μερικούς μήνες, και συγκεκριμένα την 1η Οκτωβρίου του 1912, λίγο πριν ξεσπάσει ο Α΄ Βαλκανικός πόλεμος, η ελληνική Βουλή υποδέχτηκε πανηγυρικά τους νέους βουλευτές.
Παραπομπές
Κατηγορία:Ελληνικές βουλευτικές εκλογές Κατηγορία:1912
Νικ Μέισον
Ο Νίκολας Μπέρκλεϋ Μέισον (αγγλικά: Nicholas Berkeley Mason, 27 Ιανουαρίου 1944, Ετνγκμπάστον, Μπέρμινχαμ, Αγγλία) ήταν ο ντράμερ του ροκ συγκροτήματος των Pink Floyd και το μόνο μέλος του συγκροτήματος που ήταν παρόν καθ' όλη τη διάρκειά ύπαρξής του (1965-1995), έχοντας χαρακτηριστεί και «ενωτική δύναμη» της μπάντας. Έχει συμβάλλει σε τραγούδια όπως τα «Interstellar Overdrive», «Echoes», «Speak To Me», «One Of These Days» και έχει κάνει και φωνητικές εμφανίσεις στα «Signs Of Life» και «One Of These Days».
Εξωτερικοί σύνδεσμοι
Κατηγορία:Άγγλοι μουσικοί Κατηγορία:Ντράμερς Κατηγορία:Μέλη των Pink Floyd Κατηγορία:Άγγλοι αυτοβιογράφοι
Μαρδόνιος
Ο Μαρδόνιος (πέθανε το 479 π.Χ.) ήταν Πέρσης στρατηγός και πρωταγωνιστής όταν ξέσπασαν οι Περσικοί Πόλεμοι στις αρχές του 5ου αιώνα π.Χ., έπεσε στη Μάχη των Πλαταιών. O Μαρδόνιος ήταν γιος του Γοβρύα, ενός Πέρση ευγενούς που υποστήριξε έντονα τον Δαρείο τον Μέγα όταν διεκδίκησε τον θρόνο της Περσίας. Τη συμμαχία μεταξύ των δύο ανδρών ακολούθησε μια σειρά από διπλωματικούς γάμους : ο Δαρείος ο Μέγας παντρεύτηκε την αδελφή του Μαρδόνιου και ο Γοβρύας παντρεύτηκε την αδελφή του Δαρείου, στη συνέχεια ο ίδιος ο Μαρδόνιος παντρεύτηκε την κόρη του Δαρείου Αρταζώστρη, με τον τρόπο αυτό ο Δαρείος ο Μέγας έγινε για τον Μαρδόνιο γαμπρός, θείος και πεθερός.
Πρώτη Περσική εισβολή
Ο Δαρείος ο Μέγας διόρισε τον Μαρδόνιο στρατηγό για να καταπνίξει την Ιωνική Επανάσταση (492 π.Χ.) και να τιμωρήσει τους Έλληνες που υποστήριξαν την Ιωνία. Στον δρόμο του για την Αρχαία Αθήνα εκθρόνισε όλα τα τυραννικά καθεστώτα και τοποθέτησε στη θέση τους δημοκρατίες. Οι ιστορικοί βλέπουν τις κινήσεις αυτές του Μαρδόνιου με μεγάλη έκπληξη, ο στόχος του ήταν βασικά να μην επαναστατήσουν για δεύτερη φορά οι Ιωνικές πόλεις. Ο στόλος του πέρασε τον Ελλήσποντο και επιτέθηκε στη Θάσο ένα νησί με μεγάλα αποθέματα χρυσού, την έκανε υποτελή του. Ο στρατός του και ο στόλος του υπέταξαν κατόπιν τη Μακεδονία που εισήλθε στο Περσικό διοικητικό σύστημα. Παρά τις επιτυχίες του ο στόλος του καταστράφηκε ολοσχερώς από καταιγίδα στον Άθω, ο Ηρόδοτος γράφει ότι ο Περσικός στόλος έχασε 300 πλοία και 20.000 άνδρες. Την ίδια εποχή ο Μαρδόνιος αντιμετώπιζε επανάσταση στη Θράκη τραυματίστηκε αλλά νίκησε, η καταστροφή του Περσικού στόλου ωστόσο ήταν τεράστιο πλήγμα και επέστρεψε στη Μικρά Ασία. O Δάτης και ο Αρταφέρνης διορίστηκαν από τον Δαρείο τον Μέγα νέοι αρχηγοί του Περσικού στρατού (490 π.Χ.), υπέταξαν επιτυχώς τη Νάξο, κατέστρεψαν την Ερέτρια αλλά ηττήθηκαν από τους Αθηναίους στη Μάχη του Μαραθώνα.
Δεύτερη Περσική εισβολή
Ο γιος και διάδοχος του Δαρείου του Μέγα Ξέρξης Α΄ της Περσίας τοποθέτησε ξανά τον γαμπρό και ξάδελφο του Μαρδόνιο αρχηγό του Περσικού στρατού. Ο Ξέρξης Α΄ δεν ήθελε νέο πόλεμο με την Ελλάδα αλλά ο φιλόδοξος και πολεμοχαρής Μαρδόνιος προσπαθούσε να τον πείσει ότι έπρεπε να εκδικηθεί την ήττα του πατέρα του, τελικά τα κατάφερε. Ο αδελφός του Δαρείου του Μέγα Αρτάβανος που ήταν εκτός από θείος και σύμβουλος του Ξέρξη Α΄ προσπαθούσε αντίθετα να τον πείσει να αποφύγει τον πόλεμο. Ο Ηρόδοτος έγραφε ότι είχε κακές φιλοδοξίες, να κατακτήσουν οι Πέρσες την Ελλάδα και να τοποθετηθεί ο ίδιος Σατράπης. Βρέθηκε στην οδυνηρή για τους Πέρσες Μάχη των Θερμοπυλών αλλά μετά την ήττα στη Ναυμαχία της Σαλαμίνας προσπάθησε να πείσει τον Ξέρξη Α΄ να παραμείνει στην Ελλάδα. Ο Ξέρξης Α΄ είχε αυτή τη φορά αντίθετη γνώμη, αποφάσισε να επιστρέψει στην Περσία αλλά άφησε στην Ελλάδα όσους Πέρσες επιθυμούσαν να συνεχίσουν τον πόλεμο με αρχηγό τον Μαρδόνιο. Ο Μαρδόνιος κατέκτησε τη Μακεδονία αλλά ο υποτελής βασιλιάς Αλέξανδρος Α΄ της Μακεδονίας έδωσε πολύτιμες συμβουλές στους υπόλοιπους Έλληνες για τις κινήσεις των Περσών επειδή όπως έλεγε ήταν και ο ίδιος Έλληνας και δεν ήθελε να κατακτηθεί η χώρα του από βαρβάρους.
"Ο Μαρδόνιος παρέμεινε με 300.000 τους καλύτερους Περσικούς άντρες που είχαν τον τίτλο "Αθάνατοι" μέχρι την οριστική του ήττα στη Μάχη των Πλαταιών. Ο στρατός των Αθανάτων περιείχε εκτός από τους Πέρσες άντρες από όλες τις εθνικότητες, ήταν Μήδοι, Σάκες, Βακτροί, Ινδοί αλλά και Έλληνες ειδικά από τη Θήβα που είχε Μηδίσει, ο συνολικός αριθμός έφτανε τις 300.000". Ηρόδοτος, Ηροδότου Ιστορίαι 8,113 :
Ο Μαρδόνιος κατέλαβε και κατέστρεψε την Αθήνα, υποσχέθηκε ότι θα ξανακτίσει την πόλη τους αν του δώσουν υποταγή, οι Αθηναίοι αρνήθηκαν. Ο Μαρδόνιος ετοιμάστηκε για την τελική μάχη στις Πλαταιές παρά το ότι ο Σατράπης Αρτάβαζος προσπαθούσε να τον πείσει να μην πολεμήσει επειδή θα χάσει από τους Έλληνες όπως ο θείος του Ξέρξη Αρτάβανος. Ο Πλούταρχος και ο Ηρόδοτος γράφουν ότι ένας Πλαταιός ο Αείμνηστος δολοφόνησε τον Μαρδόνιο, τότε ο στρατός του διαλύθηκε και συνετρίβη. Ένας Αιγηνίτης είπε στον Σπαρτιάτη νικητή στρατηγό Παυσανία να του κόψει το κεφάλι και να το βάλει σε ένα κοντάρι όπως είχε κάνει στον Λεωνίδα ο Ξέρξης στις Θερμοπύλες και ο Παυσανίας του απάντησε περήφανα :
"Αυτές είναι πράξεις που δεν ταιριάζουν σε Έλληνες αλλά σε βάρβαρους, αποχώρησε σε παρακαλώ και να με ευχαριστείς που δεν σε τιμώρησα"
Πηγές
Κατηγορία:Πέρσες Κατηγορία:Πρωταγωνιστές των Περσικών Πολέμων
Λέου Μολδαβίας
Το Λέου (leu, κωδικός (ISO 4217 MDL) είναι το νόμισμα της Μολδαβίας. Όπως και το Ρουμανικό λέου, το μολδαβικό λέου (πληθυντικός lei) υποδιαιρείται σε 100 μπάνι (bani, ενικός: μπαν). Το όνομα του νομίσματος είναι ρουμανικής προέλευσης και σημαίνει "λιοντάρι".
Ιστορία
Την περίοδο από το 1918 ως το 1940 και ξανά από το 1941 ως το 1944, οπότε η Μολδαβία αποτελούσε τμήμα της Ρουμανίας, το ρουμανικό λέου χρησιμοποιούνταν επίσης στο ανατολικό τμήμα της Μολδαβίας. Το μολδαβικό λέου καθιερώθηκε στις 29 Νοεμβρίου του 1993, έπειτα από την κατάρρευση της ΕΣΣΔ και την δημιουργία του ανεξάρτητου κράτους της Μολδαβίας. Αντικατέστησε το παλαιότερο κουπόνι, με το οποίο είχαν ισοτιμίας της τάξης του 1 λέου προς 1000 κουπόνια.
Στην περιοχή της Υπερδνειστεριακής Μολδαβικής Δημοκρατίας, που η πλειοψηφία των κατοίκων ως το πλείστον είναι κυρίως Ρώσοι και Ουκρανοί δεν χρησιμοποιείται το νόμιμο νόμισμα μολδαβικό λέου αλλά το τοπικό Ρούβλι, το οποίο δεν διαθέτει προδιαγραφές ISO 4217, και είναι διεθνώς παράνομο.
Κέρματα
Υπάρχουν κέρματα σε αξίες του 1 και των 5, 10 και 25 μπάνι από αλουμίνιο και των 50 μπάνι από αλουμίνιο- χαλκό. Τα κέρματα των 50 μπάνι, του 1 και των 5 λέου κόπηκαν το 1993 και ήταν κατασκευασμένα από χάλυβα με νικέλιο. Σήμερα έχουν αποσυρθεί από την κυκλοφορία.
Χαρτονομίσματα
Έχουν τυπωθεί δύο σειρές τραπεζογραμματίων λέι. Η πρώτη σειρά ήταν βραχύβια και περιελάμβανε μόνο χαρτονομίσματα του 1, 5 και των 10 λέι. Στην εμπρόσθια όψη κάθε χαρτονομίσματος υπάρχει μόνο ένας άνδρας, ο πιο γνωστός ηγεμόνας της Μολδαβίας. Πρόκειται για τον Στέφανο το Μεγάλο (Στέφανος Γ΄).
Εξωτερικοί σύνδεσμοι
Λεου Κατηγορία:Οικονομία της Μολδαβίας
Συμβάσεις της Γενεύης
Οι Συμβάσεις της Γενεύης είναι συνθήκες, και τρία συμπληρωματικά πρωτόκολλα, οι οποίες θέτουν τις βάσεις του διεθνούς δικαίου για την ανθρωπιστική διαχείριση των θυμάτων του πολέμου. Ο όρος «Σύμβαση της Γενεύης» στον ενικό αριθμό υποδηλώνει τις συμφωνίες του 1949, οι οποίες πραγματοποιήθηκαν στο πλαίσιο διαπραγματεύσεων μετά τη λήξη του Δεύτερου Παγκοσμίου Πολέμου (1939 -45), και ανανέωσαν τους όρους των πρώτων τριών συνθηκών (1864, 1906, 1929), προσθέτοντας μία τέταρτη συνθήκη. Τα άρθρα της Τέταρτης Σύμβασης της Γενεύης (1949) ορίζουν εκτενώς τα βασικά δικαιώματα των αιχμαλώτων (πολιτών και στρατιωτών) κατά τη διάρκεια του πολέμου, θεμελιώδεις προστασίες για τους τραυματίες και θεμελιώδεις προστασίες για τους πολίτες μέσα ή γύρω από πολεμική ζώνη. Οι Συμβάσεις του 1949 επικυρώθηκαν εν όλω ή με επιφυλάξεις από 194 χώρες.
Επιπλέον, λόγω του ότι οι Συμβάσεις της Γενεύης αφορούν άτομα σε πόλεμο, τα άρθρα τους δεν μεταχειρίζονται επακριβώς τις πολεμικές επιχειρήσεις ή τη χρήση των όπλων – τα οποία είναι αντικείμενο των Συμβάσεων της Χάγης (1899 και 1907) - και του βιοχημικού πολέμου (Πρωτόκολλο της Γενεύης, 1929).
Ιστορία
thumb|200px|Α' Παγκόσμιος Πόλεμος - Αφίσα του Ερυθρού Σταυρού Το 1862, ο Ερρίκος Ντυνάν δημοσίευσε το βιβλίο του, Αναμνήσεις εκ Σολφερίνο, περιγράφοντας τις φρικαλεότητες του πολέμου. Οι εμπειρίες του Ντυνάν στον πόλεμο, τον προέτρεψαν να προτείνει:
Η πρώτη πρόταση οδήγησε στην εγκαθίδρυση του Ερυθρού Σταυρού. Η δεύτερη πρόταση οδήγησε στην Πρώτη Σύμβαση της Γενεύης. Για αυτή του την πολύτιμη συνεισφορά, ο Ερρίκος Ντυνάν ήταν ο πρώτος που του απονεμήθηκε το Βραβείο Νόμπελ Ειρήνης το 1901.
Τα δέκα άρθρα της Πρώτης Σύμβασης υιοθετήθηκαν στις 22 Αυγούστου του 1864 από δώδεκα κράτη.
Η δεύτερη συνθήκη υιοθετήθηκε από την Σύμβαση της Γενεύης για τη βελτίωση της τύχης των τραυματιών, ασθενών και ναυαγών των ενόπλων δυνάμεων που βρίσκονται στη θάλασσα στις 6 Ιουλίου του 1906 και απευθύνεται ειδικά σε μέλη των Ενόπλων Δυνάμεων στη θάλασσα. Συνεχίστηκε από την Σύμβαση της Γενεύης για τη μεταχείριση των αιχμαλώτων πολέμου στις 27 Ιουλίου του 1929 και τέθηκε σε ισχύ στις 19 Ιουνίου του 1931. Εμπνευσμένα από το κύμα ανθρωπιστικού και ειρηνιστικού ενθουσιασμού μετά τον Δεύτερο Παγκόσμιο Πόλεμο και την οργή για τα εγκλήματα πολέμου που αποκαλύφθηκαν από τις Δίκες της Νυρεμβέργης, μια σειρά από συνέδρια πραγματοποιήθηκαν το 1949, επιβεβαιώνοντας, επεκτείνοντας και ανανεώνοντας τις προηγούμενες τρεις Συμβάσεις προσθέτοντας μία νέα Σύμβαση της Γενεύης σχετικά με την προστασία των πολιτών σε καιρό πολέμου.